Kamu bisa jelasin ke aku soal Sultan Selangor dalam bahasa melayu?

Duli Yang Maha Mulia Sultan Selangor merupakan gelaran raja berperlembagaan di Negeri Selangor Darul Ehsan, Malaysia. Sultan Selangor merupakan ketua agama Islam di negeri baginda. Baginda juga merupakan Kapten Yang Dipertua Tentera Laut Diraja Malaysia (TLDM).

Bangsawan Diraja Bugis Luwu Di Sulawesi Selatan

Sultan Selangor yang pertama (Raja Lumu) adalah dari keturunan Melayu Bugis, yang mengaku keturunan dari penguasa Luwu di bahagian selatan Sulawesi. Bangsawan dari keturunan ini terlibat dalam perselisihan Kesultanan Johor-Riau pada awal abad ke-18, akhirnya meletakkan sokongan penuh mereka kepada Sultan Abdul Jalil dari wangsa Bendahara terhadap penuntut yang mengaku waris dari keturunan Malaka-Johor, iaitu Raja Kecil. Untuk alasan ini, para penguasa Bendahara Johor-Riau menjalin hubungan erat dengan para bangsawan Bugis, memberikan mereka gelaran dan kawalan ke atas banyak daerah di dalam kerajaan, termasuk Selangor. Putera Daeng Chelak, Raja Lumu tiba di Selangor dan menubuhkan kerajaan baru di Kuala Selangor di tahun 1766. Ia dinobatkan oleh Sultan Perak sebagai Sultan Salehuddin Shah, dan menjadi Sultan pertama dari Selangor.